10/10/2019 | Administración LocalMunicipal
Malpica de Bergantiños
Recadación
Bases reguladoras da concesión de subvencións para o fomento das actividades deportivas ano 2019

Por Decreto de Alcaldía número 534/2019 de 4 de outubro de 2019, aprobáronse as Bases Reguladoras para a Convocatoria de Subvencións para o fomento das actividades deportivas ano 2019, que a continuación se indican: A finalidade desta convocatoria é apoiar ás entidades deportivas sen fins de lucro no seu funcionamento ou no mantemento das súas actividades e nas programacións que desenvolvan en materia deportiva, conforme ó disposto na Lei 7/1985, de bases de réxime local; e na normativa que a desenvolve; na Lei 5/1997, de administración local de Galicia, e con cargo ás partidas orzamentarias correspondentes do Concello de Malpica de Bergantiños, convócanse, para o período que vai comprendido entre o 1 de xaneiro e o 31 de decembro de 2019. A presente convocatoria ten por obxecto regular o procedemento da concesión de subvencións en réxime de concorrencia competitiva para fomentar as actividades deportivas e deportivo-recreativas que promovan asociacións e clubs deportivos legalmente constituídos. Poderán solicitar as subvencións reguladas na presente convocatoria as asociacións que cumpran con todos e cada un dos requisitos seguintes: a) Asociacións sen ánimo de lucro. b) Asociacións de ámbito local con personalidade xurídica propia. c) Asociacións que desenvolvan as súas actividades no termo municipal. d) Asociacións que non teñan pendente de xustificar ningunha subvención concedida polo Concello de Malpica de Bergantiños. e) Asociacións que figuren inscritas no Rexistro Municipal de Asociacións do Concello de Malpica de Bergantiños. (Queda excluída calquera federación deportiva) Non poderán ter a condición de beneficiarios aquelas persoas ou entidades nas que concorran as circunstancias enumeradas no artigo 13.2 da Lei 38/2003, xeral de subvencións. As subvencións que se concedan conforme ás presentes bases terán por obxecto: 3.1. Colaboración nos gastos correntes derivados da realización das actividades de promoción deportiva ou participación en campionatos deportivos federados polos suxeitos mencionados no artigo 2 das presentes bases.3.2. Gastos xerais de funcionamento, conservación, mantemento ou reparacións menores da entidade, que non teñan o carácter de investimento.3.3. A entidade que recibise unha axuda do Concello de Malpica fará constar en lugar visible e destacado da publicidade da actividade a colaboración do Concello de Malpica de Bergantiños coa lenda: “subvencionado polo Concello de Malpica de Bergantiños” acompañada do seu anagrama. O tamaño do anagrama e lenda deberá ser, cando menos, de igual tamaño que os restantes que aparezan no mesmo soporte gráfico.3.4. A publicidade e materiais gráficos elaborados con motivo das actividades que reciban axudas do Concello de Malpica de Bergantiños utilizarán o idioma galego.3.5. Non serán subvencionables os gastos en bebidas alcólicas, carburantes, alimentación, nin viaxes ou excursións, neste último caso salvo que se xustifique suficientemente o seu carácter exclusivamente deportivo. A contía das subvencións reguladas nas presentes bases non poderá ser tal que, illadamente ou en concorrencia con subvencións ou axudas doutras administracións públicas ou doutros entes públicos ou privados, supere o custo total da actividade a desenvolver polo beneficiario. As solicitudes deberán formularse a través do Rexistro Telemático (http://sede.malpicadebergantinos.es/gl/index.html), no prazo de 20 días naturais que comezarán a contar dende o día seguinte ao da publicación do estrato da convocatoria no Boletín Oficial da Provincia. As solicitudes deberán formularse nos modelos normalizados que figuran como ANEXO destas bases. Achegándose a seguinte documentación: 1º Memoria explicativa das actividades a realizar ou realizadas durante a tempada 2019.2º Orzamento detallado da entidade.3º Documento que acredite o número de socios da entidade no momento da presentación da solicitude e o número de licenzas federativas e as categorías nas que se desenvolven as actividades deportivas.4º Documento que acredite o acordo da solicitude e o nomeamento do representante.5º Certificado de titularidade da conta bancaria na que realizarán os pagamentos.6º Declaración responsable da obtención doutras subvencións, axudas, ingresos ou recursos que financien as actividades subvencionadas.7º Declaración responsable de non estar incursos nas prohibicións para obter a condición de beneficiario sinaladas nos apartados 2 e 3 do artigo 13 da Lei 38/2003, de 17 de novembro, xeral de subvencións, así como autorización ó concello para a verificación de atoparse ó día coa facenda municipal.8º Certificado en vigor acreditativo de atoparase ó corrente no cumprimento das obrigas tributarias coa Seguridade Social, a Axencia Tributaria e a Xunta de Galicia (poderán autorizar ó Concello de Malpica de Bergantiños a solicitar esta documentación de xeito regulamentario). 9º Fotocopia dos estatutos da entidade.10º Fotocopia da tarxeta de identificación fiscal da entidade.11º Documento que acredite a composición da Xunta Directiva da entidade.12º Fotocopia do DNI do representante da entidade Non será necesaria achegar a documentación dos puntos 9º, 10º e 11º anteriores, cando xa conste nas dependencias do Concello ao estar inscritas as entidades no Rexistro Municipal de Asociacións, sempre e cando se presente declaración xurada de que non se teñen modificado os datos e circunstancias incluídas na dita documentación e que non ten transcorrido máis de 5 anos dende a súa presentación. Os criterios que se terán en conta para a concesión das axudas serán os seguintes: 1.- Representatividade da entidade peticionaria no Concello, atendendo ao número de actividades desenvolvidas ou proxectadas, illadamente ou de xeito conxunto con outras entidades.2. -Grao de interese xeral ou sectorial da/s actividade/s que se propoña realizar e a súa coordinación e complementariedade cos programas municipais.3.- Número de actividades propostas.4.- Carácter periódico ou permanente das actividades desenvolvidas.5.- Número de licenzas federativas.6.- Categorías nas que se desenvolven as actividades deportivas.7.- Presuposto anual de gastos, detallado.8.- Promoción do deporte de base. A valoración de cada un dos criterios realizarase de 0 a 10 puntos. O importe global para as presentes subvencións será de 21.000 € con cargo á partida 340.480 dos orzamentos do Concello de Malpica de Bergantiños para o ano 2019. O órgano competente para instruír o procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a proposta de resolución será o concelleiro-delegado de deporte, mocidade e novas tecnoloxías. O órgano instrutor, á vista do expediente e do informe da Comisión Avaliadora formulará a proposta de resolución provisional, na que se expresará o cumprimento dos requisitos dos solicitantes para a concesión das axudas, a relación nominal e a contía individualizada de subvención que se propón para cada solicitante, conforme aos criterios de valoración establecidos no artigo 6 das presentes bases. Se na instrución do expediente fosen tidos en conta outros feitos ou datos distintos dos achegados polos interesados, notificaráselle a proposta de resolución, concedéndolles un prazo de 10 días para que presenten as alegacións que estimen pertinentes. Á vista das alegacións presentadas, o órgano instrutor formulará a proposta de resolución definitiva. De non presentárense alegacións, ou no caso de que este trámite non fose necesario segundo ao parágrafo anterior, a proposta de resolución provisional terá automaticamente o carácter de proposta de resolución definitiva. A Comisión Avaliadora estará composta polo alcalde ou persoa en quen delegue, que actuará como presidente da mesma, o concelleiro de Deportes, actuando como secretario do mesmo un funcionario da Corporación designado a tal fin pola alcaldía, que actuará con voz pero sen voto. A Comisión Avaliadora elevará a proposta de concesión á Xunta de Goberno Local a través do órgano instrutor na que se concretará individualizadamente para cada beneficiario o resultado da avaliación realizada. O órgano competente para a concesión das subvencións será a Xunta de Goberno Local. O acordo de concesión ou denegación será motivado, quedando constancia no expediente os fundamentos da resolución que se adopte. As subvencións concedidas notificaranse individualmente e publicaranse no taboleiro de anuncios do Concello. As entidades subvencionadas terán que: 1.- Acreditar o cumprimento da finalidade para a que se conceda a subvención, coa presentación da memoria e da documentación xustificativa dos gastos realizados ( fotocopias de facturas) así como a súa certificación correspondente.2.- Someterse ás actuacións de comprobación do Concello e ás de control financeiro que corresponde á Intervención municipal.3.- Comunicarlle ao Concello a concesión doutras subvencións concorrentes por parte doutras administracións ou entidades privadas para a mesma finalidade.4.- Sinalar en todo tipo de publicidade que estas actividades contan co financiamento do Concello coa expresión “subvencionado polo Concello de Malpica de Bergantiños” acompañado do logotipo oficial do Concello, a efectos do cal deberán engadir xunto coa documentación xustificativa fotocopia que testemuñe o cartel ou medio/s mediante os cales se ten feito dita publicidade e o lugar dos mesmos.5.- Participar nas actividades organizadas desde o Concello cando lles sexa solicitada a súa colaboración.6.- Asumir todas as responsabilidades legais e civís das actividades que se realizan e a devolución íntegra da cantidade outorgada en caso de non cumprir con estas bases. A subvención entenderase aceptada polo solicitante se no prazo de 10 días dende a notificación da concesión non manifestase expresamente o seu rexeitamento. O prazo para a xustificación das subvencións será de 30 dias naturais a partir da data de notificación da axuda. O pagamento das subvencións realizarase previa xustificación dos gastos subvencionados e do seu destino ás finalidades para as que se concederon as subvencións. En todo caso, os gastos subvencionados deberán ter sido realizados durante o ano 2019. Admitiranse únicamente xustificantes correspondentes a actividades realizadas entre o 1 de xaneiro de 2019 e o 31 de decembro de 2019. A xustificación deberá realizarse mediante a presentación dos seguintes documentos: a) Declaración ou certificación de ter cumprida a finalidade da subvención mediante a realización das actividades para as que foi concedida, así como as memorias de prensa, os materiais gráficos editados e canta documentación contribúa a clarexar a realización e alcance do investimento e, no seu caso, a acreditación de teren realizado os materiais de difusión da entidade e das actividades obxecto de axuda en galego. b) Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, polo contrario unha declaración de non ter outras subvencións públicas ou privadas para o mesmo obxecto. c) Acreditación da realización de gastos, do xeito seguinte: As subvencións que teñan por finalidade a realización de actividades que xeren gastos correntes, xustificaranse mediante facturas orixinais (cos requisitos esixidos no RD 1496/2003) ou fotocopias compulsadas. No caso de gastos de persoal, poderán achegarse como xustificante as nóminas acreditativas do pagamento ou os documentos xustificativos de ingreso dos seguros sociais. En ambos, os dous casos, deberá acreditarse o pago das facturas ou nóminas que se presenten a efectos da xustificación da axuda. Para os gastos iguais ou superiores a 1.000 euros deberá acreditarse o pago, a través dalgún soporte bancario: transferencia, cheque ou tarxeta de creto ou débito. Nos demais casos deberá constar na factura que esta foi pagada co selo e/ou sinatura do emisor. O gasto, xustificado mediante a documentación sinalada, deberá acadar, polo menos, o importe da axuda concedida, tal como vén este definido no parágrafo 1 das consideracións xerais de xustificación ou a suma das subvencións obtidas de administracións públicas ou entidades privadas, no caso de que existan. Para o non previsto nesta convocatoria estarase ó disposto nas Bases de execución do presuposto do Concello de Malpica de Bergantiños e na Lei 38/2003, de 17 de novembro, xeral de subvencións, así como na Lei de Subvencións de Galicia Asinado: Walter Pardo Añón SOLICITANTE: (Os datos cubertos deberán coincidir exactamente cos datos da tarxeta do CIF/NIF presentada, e cos titulares da conta bancaria) Denominación: _________________________________________________________________ CIF: ____________________ Enderezo: ______________________________________________________ C. P. _________ Localidade: ________________ Tlfno: ________________ Fax: ________________ e-mail: ______________________________________________________ Nº de rexistro na Xunta de Galicia: _______________________________________ Nome e Apelidos: ___________________________________________________________________ NIF: ________________ Tlfno: _________________ Relación coa endidade: ___________________________________________________________ e-mail: ________________________________________________ Poxecto da actividade, interese e obxectivo que se persegue: Número de persoas que se beneficiarán da axuda: Calendario das actividades que se realizarán: _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ TOTAL GASTOS –––––––––––––––––––––––––––––––– PROPIOS _______________________________________________________________________________________________ SOLICITADOS A ESTE CONCELLO __________________________________________________________________________ DEPUTACIÓN DE A CORUÑA _______________________________________________________________________________ XUNTA DE GALICIA _______________________________________________________________________________________ OUTROS _______________________________________________________________________________________________ TOTAL INGRESOS –––––––––––––––––––––––––––––––– D/DONA ______________________________________________________________________ con DNI _________________, como Secretario da entidade _____________________________________________________________________________. CERTIFICA: que a día de hoxe a entidade ________________________________ ten _____________ socios e ______________ licencias federativas, que desenvolven as súas actividades nas seguintes categorías: E para que conste, ós efectos oportunos, expido a presente certificación. En _________________ a ____ de_________________ do 2019. Vº e Prace Asdo: O PRESIDENTE O SECRETARIO D/DONA _______________________________________________________________________ con DNI ________________, como Secretario da entidade _____________________________________________________________________________. CERTIFICA: Que na reunión da xunta directiva da mencionada entidade, celebrada o día _______________ adoptouse o acordo de presentación da seguinte solicitude: _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ Así mesmo, acordouse nomear a D/DONA __________________________________________________________________ con DNI ________________, representante para as relacións desta entidade co Concello de Malpica de Bergantiños. E para que conste, ós efectos oportunos, expido a presente certificación. En ________________ a ____ de__________________ do 2019 Vº e Prace Asdo: O PRESIDENTE O SECRETARIO I. Datos do acredor (deberanse achegar fotocopia do NIF ou CIF, salvo que xa a presentase con anterioridade) (sinatura do acredor ou representante) D/DONA _____________________________________________________________________ con DNI __________________, como Secretario da entidade _____________________________________________________________________________. DECLARA: Que no exercicio de 2019 ten solicitada unha subvención ó Concello de Malpica, por importe de ____________€ co seguinte obxecto: _____________________________________________________________________________________ _______________________________________________________________________________________________________ 2.- Que, para a mesma finalidade, obtivéronse, ademais as seguintes subvencións, polos importes que se indican:  NINGUNHA OUTRA SUBVENCIÓN E para que conste, ós efectos oportunos, expido a presente declaración. En ________________ a ____ de________________ do 2019 Vº e Prace Asdo: O PRESIDENTE O SECRETARIO (Esta declaración deberá realizala a persoa nomeada como representante) D/Dna. _______________________________________________________________________ co DNI __________________ como representante da entidade __________________________________________________________________________ o Que coñece e acepta as bases da presente convocatoria o Que son certos cantos datos figuran na Solicitude de participación. o Que non está incurso/a en circunstancias que supoñan a prohibición de percepción de subvención ou axudas públicas (artigo 13.2 e 13.3 LXS) o Que está ao corrente das súas obrigas tributarias, de Seguridade social (art.14.1. LXS) e coa Facenda Municipal do Concello de Malpica de Bergantiños, para o cal se compromete o Que autorizo que se soliciten datos á facenda municipal, e de non ter débedas co Concello. o Que se compromete a aportar os datos que se lle poidan solicitar aos efectos das comprobacións previstas na lexislación actual de subvencións. o Que non houbo variacións nos datos aportados no rexistro de asociacións do Concello de Malpica. En ________________ a ____ de____________________ do 2019 Sinatura Asinado polo Sr. Alcalde: Walter Pardo Añón En Malpica de Bergantiños a 4 de outubro de 2019.